તેમનું વજન ૭૦૦થી ૧૨૦૦ ગ્રામ હોય છે, તેમજ લંબાઈ ૨૦-૨૫ સે.મી.ની વચ્ચે હોય છે. સામાન્ય રીતે તેઓ ૪-૫ વર્ષ જીવે છે, પરંતુ કેટલાંક ૮ વર્ષ સુધી પણ જીવે છે. ગિનિ પિંગ્સ ખોરાક લેવા માટે મુશ્કેલ રસ્તો શીખી શકે છે, અને શીખેલો રસ્તો યાદ રાખી શકે છે. ખિસકોલી અને ઉંદરની જેમ ગિનિ પિંગ્સ પણ એકમેકની માવજત કરવાની સામાજિક વિધિમાં ભાગ લે છે. તેમની દ્રષ્ટી મનુષ્ય જેટલી સારી નથી હોતી, પરંતુ દ્રષ્ટિ મર્યાદા વિશાળ હોય છે. તેમજ તે આંશિક રંગીન જુએ છે. તેમની સુંઘવા, સાંભળવા અને અડકવાની ઇન્દ્રિય ખૂબ સારી હોય છે.